als_Latn dik_Latn sag_Latn
Drenica ka arritur të gjejë një sukses shumë të rëndësishëm në shtëpi kundër skuadrës së Llapit, duke u shkaktuar miqve humbjen e parë pas 6 javësh. Në stadiumin e Skënderajt “Bajram Aliu” ishin vendasit ata që diktuan ritmin duke e mbyllur 90 minutëshin me rezultatin 2-1. Drenica e nisi ndeshjen me ritmin e duhur por terreni i rënduar e vështirësoi edhe më shumë punën e të dyja skuadrave që nuk arritën të konkretizonin një pjesë të madhe të rasteve të krijuara.
Goli i parë u shënua nga Sami Geci i cili shfrytëzoi më së miri krosimin e Taulant Dajakut. Gjatë fraksionit të dytë, Hamdi Namani nuk arriti të shfrytëzonte rastet e krijuara për skuadrën e Llapit dhe ishte Drenica që shënoi edhe golin e dytë me autor Taulant Dajakun. Në fundin e ndeshjes Benjamin Emini shkurtoi diferencën por rezultati mbeti i pandryshuar. Me këtë sukses Drenica ngjitet në vendin e shtatë të klasifikimit, ndërsa Llapi nuk arrin të shfrytëzojë mundësinë për të parakaluar përkohësisht Ferronikelin në krye të klasifikimit pasi ka të njëjtën kuptë pikësh me kampionët në fuqi që duhet të luajnë takimin e javës së 17.
als_Latn als_Latn